मुंबई। 'हीरोइन' और 'कैलेंडर गर्ल्स' जैसी ग्लैमरस फिल्में करने के बाद मधुर भंडारकर पॉलिटिकल इश्यू पर काम करने जा रहे हैं। इनकी अपकमिंग फिल्म 'Indu Sarkar' इंदिरा गांधी और इमरजेंसी पर बेस्ड है। सोर्स के मुताबिक, इस फिल्म में इंदिरा गांधी का किरदार सुप्रिया विनोद निभा रही हैं और उनके छोटे बेटे संजय गांधी का किरदार नील नितिन मुकेश। इन्हें परफेक्ट लुक देने के लिए टीम ने बाकायदा विदेश से प्रोस्थेटिक एंड मेकअप प्रोफेशनल्स को हायर किया हैं। नील के कैरेक्टर को परफेक्ट बनाने में इन्हें लगभग 6 महीने का समय लग गया। सोर्स के अनुसार, नील संजय गांधी के कैरेक्टर को समझने के लिए कई बुक्स भी पढ़ रहे हैं। इस फिल्म की शूटिंग दिल्ली, मुंबई और पुणे में की जा रही है। इस फिल्म में कीर्ति कुल्हरी poetess का किरदार निभाएंगी। फिल्म का म्यूजिक कम्पोज किया है बप्पी लाहिड़ी और अनु मलिक ने। गौरतलब है कि जब इंदिरा गांधी प्रधानमंत्री थीं तो इन्होंने देश में साल 1975 से 1977 के बीच 21 महीनों की इमरजेंसी लगा दी थीं।
hin_Deva